
             №                                                                                     от «__» ____2026 года

Алматы қаласы                                                                              город Алматы


Банктік қарыздар, микрокредиттер мен салымдар бойынша анық, жылдық, тиімді, салыстырмалы есептеудегі сыйақы мөлшерлемелерін (нақты құнды) есептеу қағидаларын бекіту туралы

«Қазақстан Республикасындағы банктер және банк қызметi туралы» Қазақстан Республикасының Заңы 53-бабының 5-тармағына және «Микроқаржылық қызмет туралы» Қазақстан Республикасының Заңы 
5-бабының 2-тармағына сәйкес Қазақстан Республикасы Қаржы нарығын реттеу және дамыту агенттігінің Басқармасы ҚАУЛЫ ЕТЕДІ:
1. Қоса беріліп отырған Банктік қарыздар, микрокредиттер мен салымдар бойынша анық, жылдық, тиімді, салыстырмалы есептеудегі сыйақы мөлшерлемелерін (нақты құнды) есептеу қағидалары бекітілсін. 
2. Осы қаулыға қосымшаға сәйкес Қазақстан Республикасының Ұлттық Банкі Басқармасы және Қазақстан Республикасының Қаржы нарығын реттеу және дамыту агенттігі Басқармасы қаулыларының күші жойылды деп танылсын.
3. Іс-қимылды қадағалау департаменті Қазақстан Республикасының заңнамасында белгіленген тәртіппен:
1) Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;
2) осы қаулыны ресми жарияланғаннан кейін Қазақстан Республикасы Қаржы нарығын реттеу және дамыту агенттігінің ресми интернет-ресурсына орналастыруды;
3) осы қаулы мемлекеттік тіркелгеннен кейін он жұмыс күні ішінде Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.
4. Осы қаулының орындалуын бақылау Қазақстан Республикасының Қаржы нарығын реттеу және дамыту агенттігі Төрағасының жетекшілік ететін орынбасарына жүктелсін.
5. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.


Лауазымы 	                                                            Аты-жөні 





























	
	








Қазақстан Республикасының
Қаржы нарығын реттеу және
дамыту агенттігі Басқармасының
2026 жылғы «__» _____ № ___
қаулысымен бекітілді




Банктік қарыздар, микрокредиттер мен салымдар бойынша анық, жылдық, тиімді, салыстырмалы есептеудегі сыйақы мөлшерлемелерін (нақты құнды) есептеу қағидалары    

Банктік қарыздар, микрокредиттер мен салымдар бойынша анық, жылдық, тиімді, салыстырмалы есептеудегі сыйақы мөлшерлемелерін (нақты құнды) есептеу қағидалары (бұдан әрі – Қағидалар) «Қазақстан Республикасындағы банктер және банк қызметi туралы» Қазақстан Республикасының Заңы 53-бабының 5-тармағына және «Микроқаржылық қызмет туралы» Қазақстан Республикасының Заңы 5-бабының 2-тармағына сәйкес әзірленді және банктердің (ислам банктерін қоспағанда), банк операцияларының жекелеген түрлерін жүзеге асыратын ұйымдардың (бұдан әрі – банк) және микроқаржылық қызметті жүзеге асыратын ұйымдардың (бұдан әрі – микроқаржы ұйымы) банктік қарыздар, микрокредиттер мен салымдар бойынша (банкаралық қарыздар мен банкаралық салымдарды қоспағанда) анық, жылдық, тиімді, салыстырмалы есептеудегі сыйақы мөлшерлемелерін (нақты құнды) есептеу тәртібін белгілейді.
Қағидалардың талаптары Қазақстан Республикасының бейрезидент ислам банктерінің филиалдарын қоспағанда, Қазақстан Республикасының бейрезидент банктерінің филиалдарына қолданылады.

1-тарау. Жалпы ережелер

1. Қағидалардың мақсаттары үшін мынадай ұғымдар пайдаланылады:
1) жылдық тиімді сыйақы мөлшерлемесі – Қағидаларға сәйкес есептелетін банктің және (немесе) микроқаржы ұйымының қызметтеріне қатысты анық, жылдық, тиімді, салыстырмалы есептеудегі сыйақы мөлшерлемесі (нақты құн);
2) клиент – банктің және (немесе) микроқаржы ұйымының қызметтерін пайдалануға ниет білдірген немесе пайдаланатын жеке немесе заңды тұлға;
3) кредит – клиентке банктердің банктік қарыз және (немесе) микроқаржы ұйымдарының микрокредит беруі;
4) кредитор – банк және (немесе) микроқаржы ұйымы;
5) қызметтер – банктік салым шарттарына сәйкес банктердің депозиттер (салымдар) тартуы, банктердің банктік қарыздар беруі, сондай-ақ микроқаржы ұйымдарының микрокредиттер беруі жөніндегі операциялар;
6) салым – банктік салым шартына сәйкес банктердің клиенттен депозитті (салымды) қабылдауы;
7) уәкілетті орган – қаржы нарығы мен қаржы ұйымдарын реттеу, бақылау және қадағалау жөніндегі уәкілетті орган.
2. Жылдық тиімді сыйақы мөлшерлемесі:
1) кредиттер және (немесе) салымдар бойынша сыйақы шамалары (мөлшері) туралы ақпаратты, оның ішінде жария ету, жарнама арқылы тарату кезінде;
2) клиентке соған сәйкес қызметтер көрсетілетін шартта
(бұдан әрі - шарт);
3) интернет-ресурста клиенттің жеке кабинетінде, электрондық банктік қызметтер көрсетуі кезінде банктердің мобильді қосымшасында, сондай-ақ микрокредиттерді электрондық тәсілмен беру кезінде микроқарды ұйымдарының мобильді қосымшасында қаріптері сыйақының басқа мөлшерлемелерімен бірдей көлемдегі және ресімдеу стиліндегі (курсив, жартылай қарайтылған, түспен бояп көрсету) нысанда цифрлық мәнде көрсетеледі. 
3. Шартта жылдық тиімді сыйақы мөлшерлемесінің мөлшері басқа сыйақы мөлшерлемелерімен бір сөйлемде көрсетіледі. 
Егер жалпы талаптар шартта кесте түрінде көрсетілсе, жылдық тиімді сыйақы мөлшерлемесі басқа мөлшерлемелер көрсетілгеннен кейінгі келесі жеке жолда (бағанда) көрсетіледі.
[bookmark: _GoBack]4. Жеке тұлғаларға кредиттер беру кезінде кредитор өзінің интернет-ресурсында қызметке байланысты барлық төлемдерді ескере отырып, клиенттердің (қарыз алушылардың) жылдық тиімді сыйақы мөлшерлемесін есептеуіне және оның қорытынды мәнін көрсетуге арналған сыйақының жылдық тиімді мөлшерлемесін автоматтандырылған есептеу құралын (калькуляторын) орналастыруды қамтамасыз етеді.
5. Жылдық тиімді сыйақы мөлшерлемесін есептеу:
1) шарт жасасу күні;
2) клиенттің ауызша немесе жазбаша талабы бойынша;
3) клиенттің және (немесе) кредитордың ақшалай міндеттемелерінің сомасын (мөлшерін) және (немесе) оларды орындау мерзімдерін өзгертуге алып келетін шартқа өзгерістер және (немесе) толықтырулар енгізілген жағдайда;
4) клиент кредитке қызмет көрсету кезеңінде шарт жасалған күндегі жылдық тиімді сыйақы мөлшерлемесінің есебіне енгізілмеген төлемді:
банктік қарыз бойынша – Қазақстан Республикасы Қаржы нарығын реттеу және дамыту агенттігі Басқармасының 2026 жылғы 15 мамырдағы № 91 қаулысымен (Нормативтік құқықтық актілерді мемлекеттік тіркеу тізілімінде № 38748 болып тіркелген) бекітілген Банк қызметін жүзеге асыру шарттарына қойылатын талаптарға 1-қосымшаға сәйкес Жеке тұлғаның кәсіпкерлік қызметті жүзеге асыруға байланысты емес банктік қарызын беру және оған қызмет көрсету кезінде алынуға жататын комиссиялар мен өзге де төлемдердің тізбесі 2-тармағының 5), 6), 7) және 8) тармақшаларында көрсетілген төлемді;  
микрокредит бойынша – Қағидалардың 15-тармағында көрсетілген төлемді жүзеге асырған жағдайда жүргізіледі. 
6. Клиентке (қарыз алушыға) шартта көзделген тәртіппен жылдық тиімді сыйақы мөлшерлемесінің мөлшерінің өзгергені туралы хабардар етіледі.
7. Клиенттің ақшалай міндеттемелері сомасының (мөлшерінің) және (немесе) оларды төлеу мерзімінің өзгеруіне алып келетін банктік қарыз шартының және (немесе) микрокредит беру туралы шарттың талаптары өзгерген кезде сыйақының жылдық тиімді мөлшерлемесінің нақтыланған мәнін есептеу негізгі борыштың қалдығына, шарттың талаптары өзгере бастайтын күндегі кредит берудің қалған мерзіміне, клиент кредит бойынша төлеуге тиіс комиссиялар мен жылдық тиімді сыйақы мөлшерлемесін есептеу кезінде ескерілетін өзге де төлемдерге қарай жүргізіледі. Жылдық тиімді сыйақы мөлшерлемесінің нақтыланған мәнін есептеу кезінде кредит бойынша қарыз алушы шарттың қолданылу мерзімі басталғаннан бастап төлеген төлемдер есепке алынбайды.
Жылдық тиімді сыйақы мөлшерлемесінің мәні шартқа қосымша келісімде, шарттың талаптары өзгере бастайтын күнге, қалған жағдайларда – шарт жасалған күнге көрсетіледі.
8. Клиенттің талап етуі бойынша кредит бойынша жылдық тиімді сыйақы мөлшерлемесінің нақтыланған мәнін есептеуді кредитор клиенттің таңдауы бойынша шарттың қолданылу мерзімі аяқталғанға дейін шарттың қолданылу мерзімі басталғаннан бастап клиент жүргізген барлық төлемді ескере отырып не кредит берудің қалған мерзімі мен негізгі борыштың қалдығы негізінде жүргізеді және оған шартта көзделген тәсілмен жазбаша нысанда жіберіледі.
9. Шарт бойынша құқықтарды (талаптарды) басқаға беру кезінде Қағидалардың 5-тармағының 2) және 3) тармақшаларында көзделген жағдайларда жылдық тиімді сыйақы мөлшерлемесін есептеуді шарт бойынша құқықтар (талаптар) берілген тұлға жүргізеді.
10. Көрсетілетін қызметтерді ұсыну, тарату, ашу, жарнамалау кезінде, оның ішінде клиентке ауызша консультация беру, бұқаралық ақпарат құралдарын, сыртқы (көрнекі) жарнама объектілерін, интернет-ресурстарды пайдалану кезінде клиенттерге кез келген нысанда және кез келген тәсілмен жеткізілетін көрсетілетін қызметтер бойынша сыйақы шамалары туралы ақпарат жылдық тиімді сыйақы мөлшерлемесі туралы мәліметтерді қамтиды.

2-тарау. Кредит бойынша жылдық тиімді сыйақы мөлшерлемесін есептеу

11. Кредит бойынша жылдық тиімді сыйақы мөлшерлемесі мынадай формуламен есептеледі:

     
D – k + 

мұнда:
D – бірінші қарыз сомасы;
k - клиенттің банкке бірінші қарызды алған күнгі жағдай бойынша қарыз алуға байланысты төлемдерінің жалпы сомасы;
n - клиентке соңғы төлемнің реттік нөмірі;
j – кредитті алған күннен кейін клиентке төленген төлемнің реттік нөмірі;
Sj - клиентке j-ші төлемнің сомасы;
APR - жылдық тиімді сыйақы мөлшерлемесі;
tj - кредит берілген күннен бастап клиентке j-ші төлем жасалған сәтке дейінгі уақыт кезеңі (күндермен);
m - клиенттің соңғы төлемінің реттік нөмірі;
і - клиент төлемінің реттік нөмірі;
Pi - Қағидалардың 12, 13, 14 және 15-тармақтарына сәйкес төлемдерді қоса алғанда, кредит алынған күннен кейін клиенттің і-ші төлемінің сомасы;
ti - бірінші кредит берілген күннен бастап клиенттің і-ші төлем сәтіне дейінгі уақыт кезеңі (күндермен).
12. Банктік қарыз бойынша жылдық тиімді сыйақы мөлшерлемесінің есебіне клиенттің негізгі борыш пен сыйақы бойынша төлемдері, сондай-ақ Қағидалардың 13 және 14-тармақтарында көрсетілген банктік қарызды беруге және оған қызмет көрсетуге байланысты комиссиялар мен өзге де төлемдер қосылады.
Микрокредит бойынша сыйақының жылдық тиімді мөлшерлемесінің есебіне клиенттің негізгі борыш пен сыйақы бойынша төлемдері, сондай-ақ Қағидалардың 15-тармағында көрсетілген өзге де төлемдер енгізіледі.
13. Клиент-жеке тұлғаға берілетін банктік қарыз бойынша сыйақының жылдық тиімді мөлшерлемесінің есебіне банктік қарыз шартында көзделген, мөлшері мен төлеу мерзімі банктік қарыз шартын жасасу күніне белгілі банктік қарыз беруге және оған қызмет көрсетуге байланысты комиссиялар мен өзге де төлемдер енгізіледі.
Егер банктік қарыз бойынша сыйақының жылдық тиімді мөлшерлемесін есептеу кезінде Тізбенің 2-тармағының 5), 6), 7) және 8) тармақшаларында көрсетілген тұлғалардың пайдасына төлемдердің мөлшерін айқындау мүмкіндігі болмаса, кредит берудің бүкіл мерзіміне сыйақының жылдық тиімді мөлшерлемесінің есебіне осы тұлғалар белгілеген және олармен шарттар жасасу күні айқындалған тарифтерге сүйене отырып, кредит берудің бүкіл мерзімі үшін төлемдер енгізіледі.
Банктік қарыз шартын жасасу күніне алыну фактісі белгісіз, бБанктік қарыз шартында көзделген, Тізбенің 2-тармағының 3), 4), 5), 6), 7), 8) және 9) тармақшаларда көрсетілген комиссиялар мен өзге де төлемдер нақты төлемнен кейін жылдық тиімді сыйақы мөлшерлемесі қайта есептелген жағдайда немесе олар банктік қарызға қызмет көрсету кезеңінде енгізілген кезде ескеріледі.
14. Клиент заңды тұлғаға берілетін банктік қарыз бойынша жылдық тиімді сыйақы мөлшерлемесінің есебіне банктік қарыз шартында көзделген, мөлшері мен төлеу мерзімдері ,анктік қарыз шартын жасасу күніне белгілі қарызды беруге және оған қызмет көрсетуге байланысты комиссиялар мен өзге де төлемдер, сондай-ақ клиенттің үшінші тұлғалардың пайдасына төлейтін мынадай төлемдері енгізіледі: 
1) клиенттің сақтандыру (қайта сақтандыру) ұйымының пайдасына, оның ішінде қарыз беру кезінде ерікті сақтандыру шарттары шеңберінде жүзеге асырылатын, жасалуы қарыз беру (өзгерту) шарттарына әсер ететін не кепіл берушінің пайдалануындағы және клиенттің міндеттемелерін қамтамасыз ететін кепіл нысанасын сақтандыру шарттарын қоса алғанда, қарыз шарттарынан туындайтын қарыз сомасы есебінен төленетін төлемдері;
2) кепілдікті (кепілгерлікті) алғаны үшін клиенттің кепілгерге (кепіл болушыға), кепілге берілетін мүлікті бағалауды жүргізгені үшін бағалаушыға төлемдері; 
3) клиенттерді тарту, клиенттер ұсынатын құжаттардың қарыз беру шарттарына сәйкестігін тексеруді жүзеге асыру, клиенттердің құжаттарын банктерге беру, клиенттерден қарыздарды өтеу есебіне төлемдер мен аударымдарды қабылдау бойынша банктерге қызметтер көрсететін уәкілетті агенттердің пайдасына клиенттің төлемдері; 
4) қарыз алуға және (немесе) оған қызмет көрсетуге байланысты және осы тармақтың 1), 2) және 3) тармақшаларында көзделмеген банктік шот шарты және (немесе) банктік қызмет көрсету шарты шеңберінде банктің және (немесе) өзге де ұйымдардың пайдасына клиенттің комиссиялары мен төлемдері.
Егер банктік қарыз бойынша жылдық тиімді сыйақы мөлшерлемесін есептеу кезінде кредиттеудің бүкіл мерзімі үшін осы тармақтың бірінші бөлігінде көрсетілген төлемдердің мөлшерін айқындау мүмкіндігі болмаса, онда банктік қарыз бойынша жылдық тиімді сыйақы мөлшерлемесінің есебіне олармен шарттар жасалған күні айқындалған осы тұлғалардың тарифтерін негізге ала отырып, кредиттеудің бүкіл мерзімі үшін төлемдер енгізіледі. 
Банктік қарыз шартында көзделген комиссиялар мен өзге де төлемдер, сондай-ақ осы тармақтың бірінші бөлігінде көрсетілген, алыну фактісі банктік қарыз шартын жасасу күніне белгісіз төлемдер нақты төлемнен кейін жылдық тиімді сыйақы мөлшерлемесі қайта есептелген жағдайда ескеріледі.
15. Клиент жеке тұлғаға берілетін микрокредит бойынша жылдық тиімді сыйақы мөлшерлемесінің есебіне төлеу мерзімдері микрокредит беру туралы шарт жасалған күнге белгілі үшінші тұлғалардың пайдасына қарыз алушылардың өзге де төлемдері енгізіледі: 
1) қарыз алушының сақтандыру (қайта сақтандыру) ұйымының пайдасына, оның ішінде микрокредит беру кезінде ерікті сақтандыру шарттары шеңберінде жүзеге асырылатын, жасалуы микрокредит беру (өзгерту) шарттарына әсер ететін не кепіл берушінің пайдалануындағы және қарыз алушының міндеттемелерін қамтамасыз ететін кепіл нысанасын сақтандыру шарттарын қоса алғанда, микрокредит талаптарынан туындайтын микрокредит сомасы есебінен төленетін төлемдер;
2) қарыз алушының кепілдікті (кепілгерлікті) алғаны үшін кепілгерге (кепіл болушыға), бағалаушыға кепілге берілетін мүлікті бағалағаны үшін төлемдері.
Клиент заңды тұлғаға берілетін микрокредит бойынша жылдық тиімді сыйақы мөлшерлемесінің есебіне микрокредит бергені және шарттарын өзгерткені үшін комиссиялары мен басқа да төлемдері, сондай-ақ осы тармақтың бірінші бөлігінің 1) және 2) тармақшаларында көрсетілген төлемдер кіреді.
Егер микрокредит бойынша жылдық тиімді сыйақы мөлшерлемесін есептеу кезінде осы тармақта көрсетілген төлемдердің мөлшерін микрокредиттеудің бүкіл мерзіміне айқындау мүмкіндігі болмаса, онда микрокредит бойынша жылдық тиімді сыйақы мөлшерлемесінің есебіне олармен шарттар жасалған күні айқындалған осы тұлғалардың тарифтерін негізге ала отырып, микрокредиттеудің бүкіл мерзімі үшін төлемдер енгізіледі. 
Микрокредит беру туралы шарт жасалған күні алыну фактісі белгісіз осы тармақта көрсетілген төлемдер қайта есептелген жағдайда нақты төлемнен кейін жылдық тиімді сыйақы мөлшерлемесінің есебінде ескеріледі. 
[bookmark: z77]16. Кредит бойынша жылдық тиімді сыйақы мөлшерлемесінің есебіне: 
1) Қағидалардың 13-тармағының бірінші бөлігінде және Тізбенің 2-тармағының 5), 6), 7) және 8) тармақшаларында көрсетілген төлемдерді қоспағанда, клиенттің банктік қарыз бойынша үшінші тұлғалардың пайдасына төлемдері; 
2) клиенттің тұрақсыздық айыбын және айыппұл санкцияларының өзге де түрлерін қоса алғанда, оның шарт талаптарын сақтамауына байланысты, оның ішінде клиентке белгіленген овердрафт лимитінен асып кеткені үшін төлемдер енгізілмейді.
17. Төлем карточкасын пайдалана отырып берілген банктік қарыз бойынша жылдық тиімді сыйақы мөлшерлемесінің есебіне Қағидалардың 16-тармағында көрсетілген төлемдер мен комиссиялардан басқа, сондай-ақ:
1) шот валютасынан (берілген қарыз валютасынан) өзгеше валютада операцияларды жүзеге асырғаны үшін комиссия; 
2) төлем карточкасын шығарғаны және оған қызмет көрсеткені үшін, оның ішінде кредиттік карточка бойынша операцияларды тоқтата тұрғаны (қайта бастағаны) үшін комиссия енгізілмейді.
18. Банктік қарыз бойынша сыйақы мөлшерлемесі базалық көрсеткіштерге (инфляция деңгейі, Қазақстан Республикасы Ұлттық Банкінің базалық мөлшерлемесі, SOFR мөлшерлемесі, шетел валютасының бағамы және басқалар) тәуелді болған жағдайда кредитор жылдық тиімді сыйақы мөлшерлемесін есептеу күніне базалық көрсеткіштің мәнін пайдаланады.
19. Кредиттік желіні беру (ашу) туралы келісім жасасу арқылы кредиттік желіні беру кезінде жылдық тиімді сыйақы мөлшерлемесі кредиттік желіні беру (ашу) туралы келісімде және оларда белгіленген талаптарды негізге ала отырып, осы келісім шеңберінде жасалған әрбір шартта көрсетіледі.
Кредиттік желіні беру (ашу) туралы келісімде жылдық тиімді сыйақы мөлшерлемесін есептеу үшін қажетті мәндер болмаған жағдайда және оны Қағидалардың 20-тармағында көзделген шарттарды ескере отырып есептеу мүмкіндігі болмаған кезде жылдық тиімді сыйақы мөлшерлемесі кредиттік желіні ашу туралы келісімде көрсетілмейді және оны жасасуға байланысты комиссиялар келісім шеңберінде жасалған бірінші шарт бойынша жылдық тиімді сыйақы мөлшерлемесінің есебіне енгізіледі.
20. Кредит бойынша жылдық тиімді сыйақы мөлшерлемесін есептеу кезінде мынадай талаптар ескеріледі:
[bookmark: z82]      	1) егер кредиттік желі ашу туралы келісімде немесе шартта клиенттің шешіміне қарай мөлшерде және мерзімдерде оның қарыз алу құқығы көзделсе, жылдық тиімді сыйақы мөлшерлемесі кредиттік желі ашу туралы келісімді немесе банктік қарыз шартын жасасу сәтінде кредиттік желі ашу туралы келісімде немесе банктік қарыз шартында көзделген ең жоғары ықтимал сомаға қарыз берілгеніне қарай есептеледі;
[bookmark: z83]      	2) егер кредиттік желі ашу туралы келісімде немесе шартта талаптарына қарай түрлі сыйақы мөлшерлемелері мен комиссиялар көзделсе, жылдық тиімді сыйақы мөлшерлемесін есептеуде ең жоғары сыйақы мөлшерлемесі мен комиссиялар пайдаланылады;
[bookmark: z84]      	3) егер кредиттік желі ашу туралы келісімде немесе шартта басқа нұсқамалар болмаған кезде қарызды өтеудің бірнеше ықтимал күні ескертілген болса, жылдық тиімді сыйақы мөлшерлемесі қарыздың көрсетілген мерзімдердің ең ерте мерзімінде өтелетініне қарай есептеледі;
[bookmark: z85]      	4) егер кредитті өтеу кестесі болмаса және кредиттік желі ашу туралы келісімнің немесе шарттың талаптарында қарыз мерзімі, өтемдер күндері мен сомалары анықталмаса, кредиттік желі ашу туралы келісімде немесе банктік қарыз шартында ең аз ай сайынғы (тұрақты) төлем көзделген жағдайларды қоспағанда, жылдық тиімді сыйақы мөлшерлемесі қарызды он екі біркелкі төлемдермен өтеу арқылы (борыштың негізгі сомасын қайтару, қарыз бойынша сыйақы төлеу және кредиттік желі ашу туралы келісімнің немесе шарттың талаптарында айқындалған өзге де төлемдер) кредиттік желі ашу туралы келісімді немесе шартты жасасу күнінен бастап бір жыл мерзіміне ең жоғары ықтимал сомаға қарыз (лимит) берілгеніне қарай есептеледі.

[bookmark: z86]3-тарау. Салым бойынша жылдық тиімді 
сыйақы мөлшерлемесін есептеу

[bookmark: z87]      21. Салым бойынша жылдық тиімді сыйақы мөлшерлемесі мынадай формула бойынша есептеледі:
[bookmark: z88]       
[image: ]


[bookmark: z89]      мұнда:
[bookmark: z90]       n – клиенттің соңғы төлемінің реттік нөмірі;
[bookmark: z91]     j – клиент төлемінің реттік нөмірі;
[bookmark: z92]       Lj – клиенттің банкке j-ші төлемінің сомасы, оның ішінде салым енгізу және салым енгізу мен оған қызмет көрсетуге байланысты өзге де төлемдер; 
[bookmark: z93]      APR – жылдық тиімді сыйақы мөлшерлемесі;
[bookmark: z94]      tj – салым тартылған күннен бастап клиенттің j-ші төлемі сәтіне дейінгі уақыт кезеңі (күндермен);
[bookmark: z95]      m – клиентке соңғы төлемнің реттік нөмірі;
[bookmark: z96]      і – клиентке төлемнің реттік нөмірі;
[bookmark: z97]      Pi – клиентке і-ші төлем сомасы, оның ішінде салымдар бойынша сыйақылар, салымдар қайтарымы, сондай-ақ тұрғын үй құрылыс жинақ ақшасы жүйесіндегі мемлекеттің сыйлықақылары;
[bookmark: z98]      ti – салым тартылған күннен бастап і-ші төлем сәтіне дейінгі уақыт кезеңі (күндермен)).
[bookmark: z99]      22. Салым бойынша жылдық тиімді сыйақы мөлшерлемесін есептеу кезінде мынадай талаптар ескеріледі:
[bookmark: z100]      1) егер банктік салым шартында салымды қайтару мерзімі айқындалмаса, салым банктік салым шарты жасалған күннен бастап бір жыл мерзімге енгізілген болып есептеледі;
[bookmark: z101]      2) егер банктік салым шартының талаптары бойынша салым бойынша сыйақы мөлшерлемесі болмаса, жылдық тиімді сыйақы мөлшерлемесі банктің комиссиялары ескеріліп есептеледі және банктік салым шартында көрсетіледі.


[bookmark: z102]4-тарау. Кредиттер мен салымдар бойынша жылдық тиімді сыйақы мөлшерлемесін есептеу және дөңгелектеу әдістері

[bookmark: z103]      23. Жылдық тиімді сыйақы мөлшерлемесін есептеу Қағидалардың                             24-тармағына сәйкес дөңгелектеуді ескере отырып, дәйекті жуықтаулармен, Қағидалардың 11 немесе 21-тармақтарында көрсетілген формулалар негізінде алгебралық әдіспен жүзеге асырылады.
[bookmark: z104]      Клиенттің кредиторға төлеген төлемдері және кредитордың клиентке төлеген төлемдері олардың нақты төленген күндеріне, болашақ төлемдері төлем кестесіне сәйкес ескеріледі.
[bookmark: z105]      24. Егер жылдық тиімді сыйақы мөлшерлемесін есептеу кезінде алынған сан бір ондық белгіден асатын болса, ол төмендегідей жүздік үлеске дейін дөңгелектенуге тиіс:
[bookmark: z106]      1) егер мыңдық үлес 5-ке тең немесе одан артық болса, жүзінші үлес 1-ге өседі де, одан кейінгі барлық белгілер алып тасталады;
[bookmark: z107]      2) егер мыңдық үлес 5-тен кем болса, жүзінші үлес өзгеріссіз қалады, одан кейінгі барлық белгілер алып тасталады.



	
	Қазақстан Республикасы 
Қаржы нарығын реттеу және дамыту агенттігі Басқармасының
20__ жылғы  __ __________
№ __ қаулысына 
қосымша



[bookmark: z109]Күші жойылды деп танылатын Қазақстан Республикасы Ұлттық Банкі Басқармасының және Қазақстан Республикасы Қаржы нарығын реттеу және дамыту агенттігі Басқармасы қаулыларының тізбесі

[bookmark: z110]      1. «Қарыздар мен салымдар бойынша анық, жылдық, тиімді, салыстырмалы есептеудегі сыйақы мөлшерлемелерін (нақты құнды) есептеу қағидаларын бекіту туралы» Қазақстан Республикасы Қаржы нарығын реттеу және дамыту агенттігі Басқармасының 2026 жылғы 3 сәуірдегі № 44 қаулысы (Нормативтік құқықтық актілерді мемлекеттік тіркеу тізілімінде № 38333 болып тіркелген);
2. «Берілетін микрокредиттер бойынша сыйақының жылдық тиімді мөлшерлемесін есептеу қағидаларын бекіту туралы» Қазақстан Республикасы Ұлттық Банкі Басқармасының 2019 жылғы 26 қарашадағы № 208 қаулысы (Нормативтік құқықтық актілерді мемлекеттік тіркеу тізілімінде № 19677 болып тіркелген);
3. «Берілетін микрокредиттер бойынша сыйақының жылдық тиімді мөлшерлемесін есептеу қағидаларын бекіту туралы» Қазақстан Республикасы Ұлттық Банкі Басқармасының 2019 жылғы 26 қарашадағы № 208 қаулысына өзгеріс енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2023 жылғы 20 ақпандағы № 7 қаулысы (Нормативтік құқықтық актілерді мемлекеттік тіркеу тізілімінде № 32001 болып тіркелген);
4. «Қазақстан Республикасының банк және микроқаржылық қызмет мәселелері жөніндегі кейбір нормативтік құқықтық  актілеріне өзгерістер мен толықтыру енгізу туралы» Қазақстан Республикасы Қаржы нарығын реттеу және дамыту агенттігі Басқармасының 2025 жылғы 29 қыркүйектегі № 64 қаулысы (Нормативтік құқықтық актілерді мемлекеттік тіркеу тізілімінде                      № 37026 болып тіркелген).



image1.png




image2.jpeg
S

2 (1+ APR)YP% — = (1+ APR)"*®





